LidanRubinov/Halacha-QA huggingface dataset:
שאלה: למה ה  לא מקבל את התפילה שלי?: ישר כוח על עבודת הקודש!! אני מכירה בחורה מדהימה. מדהימה מדהימה מדהימה. היא פשוט מהממת בכל המובן של המילה. באמת, אין דברים כאלה. אני מאוהבת באישיות שלה. קשה לתאר את הבןאדם. היא פשוט מדהימה. בקיצור, היא בת 25, ואני כבר שנתיים בערך מתפללת לה כל יום כל יום בתפילה שיביא לה זיווג הגון. והרבה פעמים גם קראתי תהילים, ולמדתי תנ"ך והקדשתי את זה לזה, ובכיתי בדמעות שבבקשה שיביא לה זיווג!! אבל זה לא קורה!! ואני פשוט יכולה להשתגע- איך זה קורה?! היא כזאת מדהימה! למה אתה לא מביא לה זיווג? היא הבנאדם שהכי מגיע לו! בזמן האחרון שמעתי על 5 זוגות או יותר שהתארסו התחתנו, והם היו בגיל 18-19-20 בערך. ורבאק, למה כאן זה לא קורה? ה לא יכל לעבוד על זה קצת, כי היא קצת יותר גדולה ואז לזווג אותם?. כאילו, כן, חשבונות שמיים וכאלה, אבל איזו סיבה יכולה להיות שהיא עוד לא התחתנה?!
תשובה: מתוקה. מקסים, מקסים באמת לקרוא על הדאגה, האהבה והאכפתיות שלך כלפי הבחורה שאת כ"כ מעריכה ורוצה בטובתה. וכמה קשה כשאנחנו מרגישים שהוצאנו את המיץ בתפילות, אבל שום דבר לא זז. אני לא יכולה להסביר למה ה  עושה ככה ולא אחרת, אבל כן יכולה להציע כמה כיווני חשיבה שנוכל לבחון. דבר ראשון, שאמנם היא בת 25 ואמנם יש לה חברות שהתחתנו בגיל 18, אבל בכל זאת - חברה שלך עוד צעירה ב"ה, החיים לפניה ובעז"ה היא תמצא את האיש הראוי לה בזמן טוב ונכון. אבל יותר מזה - אין לי ספק שהקב"ה רואה כל מעלה ומעלה בה, ואין לי ספק שהוא מתכנן עבורה את החיים הכי מדוייקים בשבילה. אם היא לא התחתנה עדיין - כנראה שעוד לא הגיע זמנה, כנראה שבשמיים היא עוד לא אמורה להתחתן. זה דבר שכ"כ קשה לקבל לפעמים. אבל שתדעי, ר  צדוק הכהן מלובלין אומר לנו - אתם יודעים מה זאת תשובה אמיתית? אני אגיד לכם. תשובה אמיתית זה כשאתה מבין ומקבל שהכל, הכל, אבל ה-כ-ל - זה מהקב"ה. כל דבר שקרה לנו בחיים, כל גלגול, כל מכה, כל עליה - זה הכל מלמעלה. וזה דורש מאתנו להבין שמצד אחד, אנחנו צריכים לעשות ולעמול בעולם - בתפילה, בהשתדלות. ומצד שני - לדעת שמהרגע שאנחנו עשינו את שלנו, הכל בידיים של הקב"ה, ולהשען עליו לגמרי. אני מאחלת לך שימשיך להיות לך כח להתפלל. מספרים על צדיק אחד שהגיע לשמיים ושאל את הקב"ה - איפה כל התפילות של עמ"י?? לאן הכל הולך?! והקב"ה לוקח אותו ביד ומוביל אותו אל ים, אוקיינוס עצום, נראה שהוא הולך מסוף העולם ועד סופו. והוא אמר לצדיק - הים הזה הוא הדמעות של עם ישראל בכל הדורות. הכל נשמר אצלי, וכשיגיע הזמן אני אהפוך את הדמעות האלה לגשם של ברכה, ואז - "והריקותי לכם ברכה עד בלי די, עד שיבלו שפתותיכם מלומר די". אז בעז"ה, שתזכי לשיר את זה לחברתך בחופתה, תמשיכי להתפלל, להאמין ולשמוח - רק טוב! ליאורה leora.d.c gmail.com
שאלה: מכונת גילוח: קניתי מכונת גילוח של philips דגם : hq6996, האם המכונה כשרה? נ.ב. המכונה חדשה בשוק אז אני לא יכול לדעת לפי מה שפרסמו מכון צומת, כי הם לא הספיקו לבדוק!
תשובה: וברכת ד  גם אני לא מכיר דגם זה, ועל כן אולי בכל אופן כדאי לפנות למכון צומת. שבוע טוב יהודה הלוי עמיחי מכון התורה והארץ כפר דרום אשקלון
שאלה: לימודים: קוראים לי. ואני בת 19 חזרתי בתשובה לפני 3 שנים בהיותי לומדת בבית ספר חילוני החזרה בתשובה הייתה איטית ושהגעתי לכיתה י"ב בעודי אמורה לקבל בסוף השנה תעודה של 12 שנות לימוד לא קיבלתי כי החלטתי ללכת עם חצאית ודחו אותי בבית הספר ונכנסתי לדכאונות והחלטתי לפרוש. כרגע אני נמצאת במצב שבלי 12 שנות לימוד לא יקבלו אותי לשום מוסד ללימודים והחלום שלי להיות מורה בבית ספר חרדי וללמד ילדים שגודלים בבית של תורה מה שאני לא למדתי. מאוד יהיה קשה עכשיו לבזבז שנתיים וללכת ללמוד כדי לקבל תעודה וגם במקומות לא צנועים. רציתי לדעת אם יש מכללה או סמינר חרדי שאתה יודע שיוכל לקבל אותי אע"פ שאין לי 12 שנות לימוד ואע"פ שפרשתי בכיתה י"ב.
תשובה: נראה לי שמסגרות של חב"ד יכולות להתאים לצרכים שלך. עייני קישור להלן. יש גם מדרשות חרדיות שמשלבות לימוד תורני והכשרה מקצועית. את יכולה לחפש באינטרנט: "מדרשה תורנית" או "מכלל תורנית" ולהתקשר למקומות לפי טעמך. עייני גם בקישורים להלן: בהצלחה!
שאלה: תנור: בבית של סבתי ישנו תנור אשר משתמשים בו לאפיית לחם ומאכלים בשריים,דודתי הכינה בו עוגה חלבית. מה יש לעשות עם המאכלים שיצאו ממנו מעתה והלאה וכן עם הכלים? במידה וצריך הכשר ולא יכשירו האם לא ניתן יהיה לאכול מהתבניות בו בשום מצב?
תשובה: לא כתוב בשאלה כמה זמן עבר מאז האפיה הבשרית האחרונה ועד לאפיה החלבית. מעתה והלאה: יש כמה אפשרויות. אם זה בית עם תנור אחד הנכון ביותר לנהוג שלא לאפות בשרי וחלבי באותו תנור ללא הפרש של 24 שעות ביניהם. התבניות לא אסורות, אולם חייב שיהיה תבנית לחלבי ותבנית לבשרי.
שאלה: שינוי משפחה: התגרשתי לא מזמן ויש לי שאלה שמטרידה מאד. האם עלי להפרד מש"מ הנוכחי ולחזור לשם נעוריי כי שמעתי שאם לא מחליפים ש"מ זה מקשה על זיווג חדש. האם כדאי להוסיף לשם נוכחי את שם נעוריי? והאם אני יכולה לשנות את שם המשפחה לשם אחר בכלל שיעזור לי האם לש"מ יש משמעות ואיזה שלט לשים על הדלת אם ילדיי נשארים בשם הנוכחי.
תשובה: רוב הנשים לא חוזרות לשם נעוריהן אלא או נשארות עם השם לפני הגרושין או מוסיפות גם את שם נעוריהן, אך אני לא חושב שיש כאן משהו הלכתי ואם לא מרגישים בנוח להשאר עם השם הקודם ניתן לשנותו או לחזור לשם הנעורים. (התשובה ניתנה מהרב זאב וייטמן) רבני ורבניות בית הלל עונים לשו"ת גם בפייסבוק -
שאלה: היכרויות: אם מישהי דתיה וכשרה מוצאת חן בעיני ואני יודע שהיא רווקה אבל גם שמישהו פנה אליה כדי להכיר אותה (ברמה של חלופת מסרים בפייסבוק) ואחרי חודש-חודשיים פניתי אליה (דרך הפייסבוק) בשאלה אם היא פנויה כי אם כן אז אני מעוניין להכיר-האם זה נחשב לאיסור לא תחמוד? כעיקרון פניתי אליה מתוך מחשבה לא בהכרח מבוססת שאם היא תפוסה אז היא תשנה את הסטטוס בפייסבוק ל"נמצאת בקשר" (למרות שהסטטוס שלה לא פומבי ובכלל אי אפשר לראות אותו) או יהיו סימנים ומתוך מחשבה שיש פער בין היכרות בפייסבוק ועד קשר (כלומר, שרוב הסיכויים שהבחור לא בקשר איתה). בקיצור, האם היה משהו לא ר במה שעשיתי? כעיקרון אין לי כוונה לערער קשר בינה לבין יהודי אחר, אם ישנו, בשום אופן ודרך.
תשובה: ב"ה, אין שום בעיה, אתה רק מברר. דני ארגמן
שאלה: כשרות - נטע רבעי: האם יש לחשוש שמא פלפל חריף מזן הבנרו נחשב כעץ? קיבלתי מחבר פלפלים כאלה ואני לא יודע האם השתילים שלו בני יותר מ4 שנים.
תשובה: וברכת ד  נהגו להקל שאין בו דין רבעי. שבוע טוב בברכת התורה והארץ יהודה הלוי עמיחי מכון התורה והארץ
שאלה: שמירת נגיעה: רציתי לשאול לגבי גבולות איסור שמירת נגיעה אני סטודנטית באוניברסיטה ואני נותנת כיפים לבנים.יש לי חבר אין לנו מגע מעבר לכיפים האם יש בעיה הלכתית בנתינת כיפים לבנים? אני מחפשת תשובה לא מחמירה
תשובה: רבני גרמניה התירו לחיצת יד לשם נימוס. כיפים זה נימוס? נראה לי שיש בזה מימד של קלות דעת, ולכן עם כל הכבוד לא נראה לי שיש להתיר דבר כזה.
שאלה: גנותן של ישראל- כן או לא?: ב"ה בחומש במדבר בפרק ט רש"י כותב על פס א כי לא פתחו בפרשה זו בתחילת הספר, למרות שכך הוא הסדר הכרונולוגי, משום שלא רצו להגיד בגנותן של ישראל. ואילו, בסיפור מקושש העצים בשבת- ט"ו, ל"ב, רש"י כותב כי :"בגנותן של ישראל דיבר הכתוב". מדוע לפעמים זה כך ו- מתייחסים לישראל בגנאי ח"ו לפעמים לא אלא משנים את הסדר העיקר שזה לא יהיה?
תשובה: לשואל רש"י לא כותב שלא מספרים בגנותם של ישראל, אלא שלא רצו לפתוח בגנותם, כלומר לא רצו להתחיל את הספר בזה אלא דחו להמשך. אפי קיציס
שאלה: שבועה: לפני כמה ימים נשבעתי שלא אעשה משהו ונשבעתי ללא שם ה : אני נשבע שאני לא אעשה ככה וככה למשך ככה וככה זמן. האם זו נחשבת שבועה או שהיא בטלה? אשמח לתשובה מהירה.
תשובה: מבואר בשולחן ערוך יו"ד סימן רל"ז סעיף א  שגם אם נשבע ללא הזכרת שם ה  הרי שזו שבועה.
שאלה: הלכות: א. חנות מסוימת נותנת הנחה לקניית נעליים למי שחקלאי ע"י הצגת תופס משק או משהו דומה,האם ניתן לקחת מחבר שאביו חקלאי תופס כזה ולהשתמש בו לעצמי? ב. בביתנו כשמורידים את המים באסלה בגלל תקלה כנית צריך טיפה להחזיר את הלחצן פנימה ע"י לחיצה קלה, במידה ולא - המים יזרמו ללא הפסקה, האם ניתן בשבת להחזיר?
תשובה: ש לך 1. תשאל את בעלי החנות. אם אינך יודע או שלא נעים לך לשאול - ברור שאסור. 2. מותר דוד לוי
שאלה: שאלות על טיול ושירת נשים: יש לי כמה שאלות: 1. כשיוצאים לטיול ארוך(4 ימים ברגל, 15-20 ק"מ ביום) האם יש לומר את תפילת הדרך? אם כן אז מתי? כשיוצאים לדרך? האם להגיד כל יום? 2. בטיול הזה בע"ה אני אישן בשטח ובבוקר יהיה צורך בנטילת ידיים, האם מותר ליטול ידיים כך שהמים ישפכו על האדמה?ואם לא מה צריך לעשות? 3. האם איסור אמירה דברים שבקדושה מול שירת נשים תקף רק לתפילת 18 וקריאת שמע או שזה גם תקף בפסוקי דזמרא ושאר חלקי התפילה וברכות הנהנין וכו? (הכוונה היא שאם אני אנוס לשמוע שירת נשים- נגיד ברחוב או ששומעים מבית ששם מוזיקה חזקה) 4. במידה ואני באמצע תפילת 18 או קריאת שמע בתפילה ופתאום מתחילה שירת נשים מה יש לעשות? מראש :)
תשובה: 1. אומרים תפילת הדרך כל יום בתחילת הדרך, כשמתרחקים מהעיר או ממקום הלינה. 2. אפשר שהמים ישפכו ויספגו באדמה. 3. יש מקום לאפשר דברים שבקדושה, כאשר הנשים שרות יחד ואתה לא רואה אותם. ועיין - 4. כנ"ל.
שאלה: חותם שלמה: שבוע טוב ומבורך ברצוני לדעת על חותם שלמה שרכשתי לפני מספר שנים. אני קראתי אצלכם באתר שאסור להשתמש ולהחזיק קמעות וחותמים. מה עליי לעשות?
תשובה: לך אינני יודע מה זה ואצל מי קראת. באתר עונים רבנים שונים בעלי דעות שונות ועליך להפנות את שאלתך למי שקראת את התשובה בענין זה (כתגובה לשאלה) בברכת שבוע טוב דוד לוי
שאלה: משהו לא ברור: אני בחורה חוזרת בשאלה כ 5 שנים. השבת שכבתי במיטה והאזנתי למוזיקה, פתאום נתקלתי בשיר שהייתי שומעת בתור ילדה, שיר של זמר חרדי, וזה גרר שירים רבים נוספים, חרדיים, שהעלו זכרונות ישנים. פתאום הייתה לי תחושה, שאברהם אבינו ורחל אמנו כאילו פונים אלי, או נמצאים איתי. לא יודעת איך להסביר, פשוט תחושה כזאת שאני אומרת לעצמי - כן, הם שם למעלה, ומשום מה הם כביכול באו אלי. לא יודעת להסביר לעצמי מה זה היה. תמיד היו לי פה ושם מחשבות, אבל את זה פשוט הרגשתי. ממש הרגשתי משהו, ודווקא אותם, וזה די בלבל אותי. אשמח לשמוע דעה עצה.
תשובה: לך. חכמינו זכרם לברכה, השתמשו בביטוי "דמות דיוקנו של. נגלתה אל." לדוגמא, כאשר יוסף היה בן 17, בבית אדוניו המצרי, ובעלת הבית פיתתה אותו, ומאד רצתה להנות איתו במיטה. הפיתוי במצב הזה, כאשר יוסף עבד בבית זר במצרים, והוא יכול בקלות כל כך גדולה ליצור קשר עם מי שבוודאי תעזור לו, תנחם אותו, ועוד תתן לו הנאה כל כך מושכת. והנה "דמות דיוקנו של אביו" נגלתה אליו. מה פירוש "נגלתה אליו"? אני חושב שהכוונה לזכרון, ויותר מכך, מחשבה על חיבור לאבא, לדרכו בחיים, לחינוך שלו, לציפיות שלו וכו. ואז יוסף מקבל החלטה קשה ביותר: הוא יישאר נאמן לאבא ולדרכו, ישמור על הדרך לטווח הארוך, ולא יחפש לעצמו סיוע לטווח הקצר, הזמין "כאן ועכשיו". אולי כך ניתן להסביר את מחשבותייך.
שאלה: ייעוץ עם רב מקובל: יש לי שאלה: האם אפשר לקבל כתובת ומספר טלפון של רבנים מקובלים למינהם באזור ת א? אני ובת זוגתי צריכים להתייעץ עם רב כזה בנוגע לבעיה שכבר העלאתי באתר פעם, אני בן 20 בן לאמא יהודיה ממשפחה מסורתית ולאבא מוסלמי והיא בת להורים מסורתיים יהודים ואנחנו רוצים להתייעץ איתו בנוגע לזוגיותינו,וכמובן איך לדכנע את הוריה של בת זוגתי לקבל אותי לחיקם.
תשובה: לשואל: כדאי לפנות ללשכת הרב הראשי לתל אביב והוא בעצמו בוודאי ימצא את הדרך המתאימה לטפל בנושא. הרב אריה שטרן ראש מכון הלכה ברורה
שאלה: שאלות: 1.האם האדם באמת בא מהאדמה? 2.האם האשה באמת באה מהצלע של האדם? 3.האם ח אמרו שהעולם בא מנקודה? 4.מה מונע מ-ד להשמיד הכול, כולל את עצמו?
תשובה: 1. בתורה כתוב שקב"ה יצר את האדם "עפר מן האדמה". אני מניח שמה שכתוב בתורה זו אמת לאמיתה. 2. כן, האשה היתה "צלע" של האדם, נלקחה ממנו והיתה לאשה. מה פירוש "צלע"? האם הכוונה לאחת מן העצמות המגינות על הלב והריאות? לא נראה. ח מסבירים כי ה"אדם", כשנברא, היה בעצם זכר ונקבה דבוקים יחד, והקב"ה הפריד את שתי ה"צלעות" לזכר ולנקבה נפרדים. 3. "בעשרה מאמרות נברא העולם" (פרקי אבות). העולם בא מאמירותיו של הקב"ה, ולא מנקודה, קו או יצור בעל נפח. מה היה הסדר של הבריאה? הרמב"ן מסביר שבהתחלה הקב"ה ברא חומר ללא צורה מסויימת, שבלשון היוונית מכונה "היולי" (אולי אלו מרכיבי האטומים, כלומר: פרוטונים, אלקטרונים ונויטרונים?.) ומהם נבראו אחר כך כל הדברים שציווה הקב"ה שייבראו: המים, השמים, האדמה, בעלי החיים וכו. 4. רצון ה  שלא להשמיד את כל הבריאה, הוא זה שמונע השמדת הבריאה. ובקשר להשמדת עצמו- אינני מבין את השאלה, אז אינני יכול לענות עליה.
שאלה: עברית: ברצוני לברר ענין שעומד לי בראש כבר הרבה זמן אני יליד ישראל ואני דובר יידיש כשפה ראשונה ועברית כשפה שנייה היום שאני גר בחו"ל ואני לומד גם כן את שפת המדינה (צרפתית) אשתי ילידת צורפת לא מדברת עברית רק צרפתית ויידיש א) ברצוני לדעת אם יש לי חיוב ללמד את ילדי עברית? כפירוש ספרי על הפסוק ולמדתם את בניכם לדברגם במצב שאשתי לא מבינה מה שאני מדבר אלים וזה כואב לה (יצוין שאשתי מנסה ללמוד עברית כבר יותר משנה ומקוצר הזמן שיש לה היא לא ממש מתקדמת) ב) האם יש חילוק בין בנים לבנות?
תשובה: החובה היא ללמד את הילד תורה והיא הרי כתובה בעברית ולכן מי שלומד תורה מן הסתם לומד גם עברית כמו שמי שלומד גמרא לומד ארמית (לפחות להבין). אך גם ללא זה נראה לי חשוב וכדאי שהילדים ידעו עברית וזה לטובתם ולהתפתחותם ואמם צריכה לשמוח בכך שהם ידעו עברית, ולא מובן לי מדוע מפריע לה שהם ידעו ויבינו עברית. אבל אם זה משום מה מאוד מפריע לאמא אני מניח שאפשר ללמוד תורה גם ביידיש ובצרפתית, אך כאמור חבל וכדאי שאמם תבין זאת ותשמח בכך שילדיה לומדים ויודעים עברית. (התשובה ניתנה מהרב זאב וייטמן) רבני ורבניות בית הלל עונים לשו"ת גם בפייסבוק -
שאלה: שאלה קצת דחופה: האם מותר לי לשמוע מבן אדם ששופך את ליבו על מערכת יחסים שלו (יכול להיות שאני חושב שהמערכת יחסים מזיקה לו) האם מותר לי לעודד אותו לשפוך את ליבו? כי אני לא רוצה ליפול בלשון הרע, האם אני יכול לייעץ לרשום רשימה של טוב ורע במערכת יחסים? רק רוצה לעזור על הצד הטוב ביותר.
תשובה: בקשת עזרה, איננה בגדר "לשון הרע". מי שמשתף את חברו בבעיות שיש לו עם בן  בת הזוג, רק כדי לספר, זה באמת לשון הרע, או רכילות. אבל אם המטרה היא חיפוש עזרה, אזי אין זה בגדר לשון הרע. ולגבי רשימת "טוב ורע" במערכת היחסים- אכן אתה יכול לייעץ כך.
שאלה: למה יש פער???: לרב מדוע לפי רש"י יש הפרש של 300 אנשים במניין של שבט לוי,הרי סה"כ יצא 22,3000 והתורה כתבה שיצא 22,000?
תשובה: השאלה לא מובנת. בפרטם אם אתה מחשב יוצא 22,300 אך כשהתורה כותבת את הסיכום יש 22000. רש"י מיישב שהיו 300 לויים שהיו בכורים. מה הבעיה?
שאלה: למה יש סתירה: לרב מדוע לפי רש"י יש הפרש של 300 אנשים במניין של שבט לוי, הרי סה"כ יצא 22,300 והתורה כתבה שיצא 22,000?
תשובה: רש"י (במדבר ג  לט) מביא את הפירוט: בני גרשון שבעת אלפים וחמש מאות, בני קהת שמונת אלפים ושש מאות, בני מררי ששת אלפים ומאתים, הרי שנים ועשרים אלף ושלש מאות. ולמה לא כללן עם השאר ויפדו את הבכורות, ולא יהיו זקוקים השלשה ושבעים ומאתים בכורות העודפים על המנין לפדיון, אמרו רבותינו במסכת בכורות (בכורות ה א) אותן שלש מאות לוים בכורות היו ודים שיפקיעו עצמם מן הפדיון:
שאלה: אליעזר מדמשק: לכבוד הרב, רש"י כותב כי אליעזר מדמשק ביקש מאברהם להשיא יצחק לבתו ואברהם השיב לו: "בני - ברוך ואתה ארור ואין ארור מתדבק לברוך!" והכוונה היא שאליעזר הנו כנעני. לאור זאת יש לי כמה שאלות: 1. יומא דף כח עמוד ב כותב שאליעזר "מושל בתורת רבו" - אברהם - גם שהוא "דולה ומשקה מתורתו של רבו" וגם "זקן ויושב בישיבה היה". כול זה אומר שהוא קיבל על עצמו את עול המצוות כמו אברהם - אז מה זה משנה מאיפה הוא בא? 2. אברהם עצמו אמר "בן-ביתי יורש אתי" (בראשית טו ג). אם הוא היה מוכן לתת את המשק כולו לאליעזר, אז למה הוא מסרב, לכאורה, להשיא את יצחק לבתו ועוד משתמש בביטוי קשה כמו "ארור"? במילים אחרות - האם פירוש רש"י לא סותר את התורה ואת הגמרא?
תשובה: וברכת ד  א. דולה ומשקה הכוונה היא שהתורה לא הפכה להיות חלק ממנו, הוא שאב והשקה, אבל לא חידש דבר בתורה, ולא התחבר אליה רק בצד החיצוני אבל לעצמות התורה לא התחבר. זה נובע מכיוון שהוא בא ממשפחה כנענית מקוללת, שאפילו ילמדו תורה לא יהיו בעלי מדות אמת. ידיעת התורה איננה ערובה למדות נכונות. דרך ארץ קדמה לתורה, ובני כנען נתקללו במדות הרעות של אביהם. ב. זו קביעת עובדה, שאליעזר יורש אותו, ולא שכך היה רצונו של אברהם אבינו ע"ה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת שחרית: אבי נפטר לפני כשנה וחצי ומאז התחלתי להכיר את ביה"כ והתפילות וברוך השם הצלחתי להתפלל כמעט תמיד במניין. לתפילת שחרית הייתי חלק ממניין "פועלים" עד שפוטרתי לצערי מעבודתי לפני כשמונה חודשים. מאז אני חי בדילמה בין הגבאי שמתעקש לראות אותי ממשיך להיות חלק מהמניין שלו (שגם כך מאוד מצומצם) לבין רבנים אברכים שמזהירים אותי מדי פעם שלא להשתתף במניין זה היות ואין לי אילוץ. מה דעתכם? האם אני יכול להמשיך להתפלל במניין פועלים למרות שאני עדיין ללא עבודה? אייל.
תשובה: אם מנין הפועלים מתחיל באופן שמניחים טלית ותפילין לא מוקדם מ50 דקות לפני הנץ החמה (שזה הזמן שאפשר להניח תפילין) אני חושב שהזכות שיש בלהשלים מנין לפועלים הממהרים לעבודתם הינה זכות גדולה ורבה לא פחות מאשר להתפלל במנין מאוחר אחרי הנץ החמה עם האברכים, וגם אם לא משלימים מנין נראה לי שזכות גדולה היא להתפלל עם עם שבשדות - אנשים העמלים לפרנסתם ומשכימים קום קודם עלות השחר כדי לעבוד את בוראם. (התשובה ניתנה מהרב זאב וייטמן) רבני ורבניות בית הלל עונים לשו"ת גם בפייסבוק -
שאלה: הספק בתפילה: ברצוני לדעת איך עלי לנהוג בתפילות בציבור,כאשר בדרך כלל אני לא מספיקה לסיים את תפילת העמידה ובחזרת הש"ץ כבר מגיעים לקדושה. עלי לעצור את התפילה להגיד יחד איתם ולחזור לתפילתי?או להמשיך כרגיל? ובערב שבת כשאין חזרת הש"ץ אך יש את הקטעים שאחרי תפילת העמידה מה עלי לעשות?.
תשובה: ההלכה אומרת כי יש לעצור את התפילה, ולומר את הקדושה בלב (לא בפה, כי זה הפסק), ואז לשוב לתפילה. לעומת זאת, בערב שבת אין צורך להפסיק כדי לומר עם הציבור מגן אבות.
שאלה: מקווה טהרה: ובוקר טוב לרב אחותי הגדולה מתחתנת בע"ה, רציתי לדעת האם יש איסור הלכתי על הארוס שלה להיות בערב של המקווה. בערב זה נוהגים אצל המרוקאים לעשות מעין שמחה נוספת בבית, ואנחנו מעוניינים שהוא ומשפחתו יהיו נוכחים בערב זה. שבוע טוב, אפיק.
תשובה: על פי ההלכה כמובן שאין שום איסור להתראות לפני החתונה. קיים מנהג בעדות ומשפחות מסוימות בעיקר אשכנזיות שהחתן לא מתראה עם הכלה שבוע לפני החופה. אם אצלכם המנהג הזה לא קבוע, אין שום בעיה שהחתן ומשפחתו. ברכה והצלחה. ירון דוראני.
שאלה: הפסקת אמירת קדיש: לרב, מתי אבל מפסיק לומר קדיש על אמו, בתום 11 חודש, ביום הפטירה או ביום הקבורה? יום הקבורה היה יום אחד לאחר יום הפטירה ( לפי מנהג האשכנזים).
תשובה: יש על כך הרבה מנהגים. הרווח ביותר הוא שכל הדברים שקשורים בשנה הראשונה של האבלות - נעשים לפי יום הקבורה. ונחמה
שאלה: פירוש חלום: לכבוד הרב, רציתי שתעזור לי בפירוש חלום מציאותי מאד שחלמתי הלילה. אקדים ואומר שאיני דתייה, אני מסורתית ולאחרונה התחלתי להקפיד יותר בשמירת שבת. בעבר חלמתי שני חלומות "גבוהים", אחד לפני 24 שנים, שהייתי בת 10, היה שני לילות לפני שאחי שלח ידו בנפשו בפתאומיות בחלום זה חלמתי על נערה שרואה רועה כבשים ששערו בהיר ומתולתל ומקל בידו והוא מביט בה בעצב, לאחר מכן באה זקנה עם פיל ננסי וקרן באפו, ואומרת לה שמות תמות כי ראתה את הנער והפיל נועץ בבטנה את קרן השנהב והורגה. וחלום נוסף היה לפני כשבע שנים בתקופה בה רציתי להיכנס להריון ועברתי טיפולי פוריות וחלמתי על המלאך גבריאל, שאת פניו לא ראיתי, הוא עמד בדלת, אמר שהוא גבריאל המלאך, לבש גלימה לבנה מוארת ואמר לי שההריון לא יהיה פשוט אך בסופו אלד והכל יהיה ר. ואכן זמן קצר אחר כך התעברתי (וגם לאחי נולד ילד והוא קרא לו גבריאל מבלי שידע על החלום), לאחר שמירת הריון ארוכה ולידה בהולה בניתוח קיסרי נולדו לי שני ילדיי היחידים בן ובת. מצבי כעת הוא שהתגלה אצלי סרטן. הוציאו לי שומה סרטנית בעורי,ועברתי ניתוח יותר נרחב בשל כך (להסרת עור ובדיקת התפשטות ללימפה) ועכשיו אני מחכה לתוצאות הביופסיה. בחלום הנוכחי שחלמתי הלילה, ישבתי ליד המחשב בבית הורי (חדר שבאמת ישנתי בו הלילה) והמחשב היה כבוי, וגם בחלום הייתה שעת לילה מאוחרת. לחדר נכנסה אשה עם שיער שחור עד הכתפיים ועיניה כעיניי שקדים, היא לבשה ושמלה מבד כותנה נוקשה וחום, היא הביטה בתמונות שתלויות בחדר כמחפשת (תמונות החתונה שלי ותמונה מחתונת הוריי). ואני הבטתי בה, היא נראתה לי מוכרת כבת משפחה, אף שלא הייתה זו בת משפחה שאני מכירה, תמהתי שבאה בשעה כזו לבקר. היא הצביעה על המחשב והוא נדלק ותמונה הופיעה בו - תמונה של שני ילדיי וילד נוסף. היא הצביעה על הילד הנוסף ושאלה אותי "מי הילד הזה?" ועניתי לה בקול רם "גבריאל",(אפילו שהוא לא דמה לבן אחי גבריאל). באותו הרגע בו אמרתי את השם בקול הבנתי בחלום שהיא ישות עליונה והיא רחל אימנו. והיא מזכירה לי את גבריאל המלאך שהופיע בחלומי לפני 7 שנים. והיא פנתה לאחור והחלה ללכת לכיוון דלת היציאה מהבית הלכתי אחריה וקראתי לה "מלאך, מלאך" היא הסתובבה אלי והצמידה אותי עם גבי לקיר. אמרתי לה "אני רוצה לחיות" ובליבי חשבתי על ילדיי הקטנים. היא הסתכלה בעיניי ואמרי לי "את תחיי" ואז היא שאלה "כמה ניתוחים עברת?" ועניתי לה "שניים אחד קטן להוצאת השומה ועוד אחד נרחב יותר אחר כך". היא נענעה מעט את פניה, וראיתי בפניה שהיא לא מרוצה מהתשובה. היא שלחה לי ידיים להחזיק אותי בגובה הצלעות (שגבי לקיר והיא מולי) והרגשתי את ידיה בתוך גופי, ההרגשה לא הייתה כואבת, אך גם מאד לא נעימה, כאילו שידיה בוחשות בתוך אבריי גופי, בחלום רציתי להאנח לזעוק מהתחושה הלא נעימה הזו ומיד קמתי. מה אפשר להבין מחלום כזה? על סבלנותך, איילת השחר.
תשובה: ח מלמדים אותנו (מסכת ברכות פ"ט) שניתן לפרש חלום בכמה אופנים, הכלל הוא שהחלום הולך אחר הפירוש שאותו מפרש האדם, אם לטוב ואם ח"ו לרע, תמיד עדיף לפרש חלום באופן חיובי. בנוסף צריך לזכור שפעמים רבות חלום נוצר בעקבות מחשבות והרהורים שעוברים עלינו במהלך היום, לכן אין בהם ממש. לגבי המחלה שציינת, אני מאחל לך החלמה מהירה ורפואה שלימה.
שאלה: פעמון מכני: כבוד הרב רציתי לדעת האם מותר להשתמש בפעמון מכני של משחק בשבת?
תשובה: צריך לפרט יותר את השאלה: באיזה גילאים מדובר? לאיזה צורך וכדו.
שאלה: הצבעה בבחירות המקומיות: האם מותר להצביע בבחירות למפלגה לא-דתית חילונית?
תשובה: אמנם הבחירות כבר עברו. שאלת הדתיות של המפלגה לה מצביעים היא בהחלט אחד השיקולים שיש ללכת לאורם. אולם העובדה שמפלגה דתית אינה הופכת אותה באופן אוטומטי למועמדת היחידה להצבעה עבורה. שכן בראש ובראשונה יש לבחור במפלגה הפועלת לטובת כלל התושבים, בצדק וביושר. אם יש מפלגה שהיא דתית, אולם היא סקטוריאלית, דואגת לאנ"ש בלבד וכדו  - העובדה שהיא דתית אינה הופכת אותה למפלגה הראויה להצבעה. לא זו בלבד, אלא שאם מדובר במפלגה שהיא "דתית", אולם היא מושחתת - אי אפשר להגדירה כמפלגה דתית. על כן, צריך לשקלל את כל השיקולים, וכמובן לכלול את העובדה שזו מפלגה דתית במערכת השיקולים, אולם אין לקבוע כי זה השיקול היחיד הנמצא בעולמו של האדם. כתבתי על כך מעט גם כאן
שאלה: תחושת ריקנות: לרב אני בזמן האחרון חש ריקנות. אני עובד בירושליים בביוטק, ועברנו לפני חצי שנה לבאר שבע עקב משפחתה של רעייתי. אני נוסע כל יום לירושליים וזה קצת מתיש אותי, מה גם שאני מוטרד לגבי איזה פרנסה לחפש בדרום. אני מרגיש שאני אדם מאוד רגיש וגם עדין ששינויי העוונות של עם ישראל משפיע עליי. הכוונה היא שאנו מצויים בקשר עם מקובל ואנו יודעים שיש ירידת דורות שעם ישראל חוטא ועושה עוונות שמשפיעים על כל הדור וכאילו הטומאה במידה מסויימת שולטת. קשה למצוא סביבת עבודה בלי שתדע שיש שם הומו או לסבית שמאמינים בצידקת דרכם. גם קשה לי למצוא תפקיד שאתפרנס ממנו בלי להרגיש שאני נמצא במקום שהוא לא טוב עבורי. אני אובד עצות.גם לפעמים אני חש שלהיות בצוות עם נשים זה קשה עבורי כי אני חושש מעבודה בצוות עם אשה שזה יהיה לי קשה כי אז צריך לשמור על ייחוד. אני שואל באמת מה עושים כל אותם דתיים שחסים על נפשם ורוצים להשמר אבל בכל זאת להתפרנס בכבוד. אנא עזור לי אם יש לך רעיון למשהו בדרום הארץ אני אוהב גם עבודה בסביבה שקטה ו
תשובה: לך. החיים אינם פשוטים, וצריך ללמוד להסתדר בכל מצב בו נמצאים. במהלך אלפי שנות קיומו של עם ישראל, עלו כל כך הרבה שאלות של קושי, ומי שחוו את הקשיים למדו להתמודד איתם, או שלא למדו. אתה מצייר מצב שאתה לא לומד להתמודד עם הקשיים שיש לך. אין לי רעיון למקום עבודה בדרום הארץ, אני מניח שאתה יודע שיש דרכים שונות למצוא תעסוקה, בכל מקום, איזה שלא יהיה, חפש עבודה שיהיה לך הכי קל להשתלב בה. לא "עבודה שקל להשתלב בה" אלא "שהכי קל להשתלב בה".
שאלה: בדיקת מזוזות סופר סת ם: שאלתי היא בנושא בדיקת מזוזות מזה שנתיים וחצי שאני ובעלי מנסים להיכנס להריון ללא הצלחה לאחרונה נפגשנו עם רב ידוע והוא המליץ לנו לבדוק את המזוזות שבביתנו אך ורק ע י סופר סת ם (כמובן שאנו מטפלים בבעיה גם מבחינה רפואית) אני מנסה לבדוק באזור מגורינו סופרי סת ם ולאחר שמצאתי מקום אשר מבצע בדיקות מזוזות הרב ששוחח עימי אמר שהוא מגיע כששאלתי מה הכוונה- הוא אמר שזו דרגה גבוהה יותר מסופר סת ם לא רציתי חלילה לפגוע בכבודו ולשאול עוד ועוד שאלות בנושא, חיפשתי באינטרנט את המושג תואר הזה ולא מצאתי. האם ידוע לך למה הכוונה מגיע? האם רב שמוגדר כך הוא בהכרח הוכשר להיות סופר סת ם? מראש על תשובתך
תשובה: לך יהי רצון שהטיפולים יועילו וה  ישלח לכם את ברכתו לשאלתכם - טעיתם בכתיבה - היהודי הוא  מגיה  דהיינו מקצועו לבדוק מזוזות שאחרים כתבו (בדיוק כמו שכל ספר ניתן להגהה לפני הדפסתו בידי אנשים שזו מומחיותם) דוד לוי לשאלות נוספות 098987548
שאלה: פתחת ספר אגרות קודש לשם קבלת עיצה: היי רציתי לברר בקשר לקבלת עיצה דרך ספר אגרות קודש של הרבי מלובביץ ברצוני לציין שאינני מקושר לחבד בשום צורה אך אשתי אומרת שהיא שמעה שאפשר לקבל תשובה לשאלה שברצונה לקבל לי זה נשמע כמשהו פולחני מה דעתכם?
תשובה: לשואל לא זו דרכנו. אנו איננו מחפשים כל מיני פטנטים לדעת נסתרות. כאשר יש לאדם התלבטות, הוא מתייעץ עם המומחים בדבר. אח"כ עליו להפעיל שיקול דעת, לקחת אחריות ולהחליט. כך בתחום הרפואי מתייעצים עם רופא, וכך בתחום העיסקי כלכלי מתייעצים עם כלכלן, ובתחום החינוכי מתייעצים עם איש חינוך. בתחום הרוחני, פונים למומחה בתחום כלומר לרב. אחרי ההתייעצות, מפעילים שיקול דעת ומכריעים. שאלות בתחום ההלכה זה ענין אחר. שם שואלים את הרב ונוהגים לפי מה שאמר. אבל כל זה מדובר על אנשים חיים. אנו איננו פונים אל המתים לשאול אותם שאלות. לא נהגנו כך עם רש"י, לא עם רבי יוסף קארו מחבר השולחן ערוך, לא עם הבעל שם טוב מייסד החסידות וגם לא בספרי בעל התניא מייסד חב"ד. אצל כל אלה איננו תוקעים מכתבים עם שאלות בספריהם על מנת לדעת מה לעשות. וכך גם עם הרבי האחרון זצ"ל. אפי קיציס